Lite er kjent om Antigones forhold til Pyrrhos og hennes styre som dronning av Epirus. Hun fødte ham to barn: en datter som ble kalt for Olympias (samme navnet som moren til Aleksander den store) og en sønn ved navn Ptolemaios, åpenbart oppkalt etter hans velgjører Ptolemaios I Soter. Antagelig døde Antigone i barsel, for det synes som om hun døde det samme året som hennes sønn ble født.